bavarian-nlp/barwiki-20250901 huggingface dataset:
Daisetz Teitaro Suzuki

Daisetsu Teitaro Suzuki (鈴木 大拙 貞太郎 "Suzuki Daisetsu Teitarō" ; * 18. Oktoba 1870 z Kanazawa als 鈴木 貞太郎 "Suzuki Teitarō"; † 12. Juli 1966 z Tokio)) wor a Japanischa Autor vo Biacha und Essays iwan Buddhismus, s Zen und s Shin. Ea hod a wichtige Roin in da Vabroadung vo Zen und n Shin in da westlichn Wejd gspuit. Da Suzuki hod aa chinäsische, japanische und Sankrit Literatua ins Englische iwasetzt. Ea hod lange Zeit an westlichn Universitetn Vorlesunga ghoidn und hod lang Zeid ois a Professor an da Japanisch-Bhuddistischn "Otani Universitet" gorwat.
Da Suzuki is a Vatreta vom Neichn scho am Mahayana oriendiadn Buddhismus, wo awa ned an de klassische Menchstradition und traditioneje ostasiatische Kuitua festgmocht is, sondan driwa ausse geht.
Da Begrinda vo da modeanan japanischn Philosophie, da Nishida Kitarō, wor a Schuikamarod und Freind vom D. T. Suzuki.
Wanns Roasn z oafoch und komfortabl gmocht wead, valiats an spirituejn Sinn. Dees ko ma nacha Sentimentalismus nenna. Owa a gwiss Gfui fias Alloasei, wo duachs Roasn eazeigt wead, fiaht an zan Nochdenga iwan Sinn vom Lebm; wei Lebm is schlussendli nix andasta wia vo an unbekanntn Ort za an andan unbekanntn Ort z roasn.
"Beleg: Zen and Japanese culture. Chapter on Haiku. p. 254"
Weak-Auswoi.
De foigandn Essays worn enorm eiflussreich, um Zen im Westn zan easchtn Moi bekannt z mocha:
Neie Interpretationa:
Wichtigste Weak wo ins Deitsche iwasetzt worn is:
Samsung Galaxy S II I9100

Dees Samsung Galaxy S II GT-I9100 (kuaz: Samsung Galaxy S II) is a Smartphone vo Samsung mitm Betriebssystem Android. Es is 2011 am "Mobile World Congress" voagstejt woan. Es is des Nochfoigegerät vom Samsung Galaxy S. Im Untaschied zu Apple vafoigt Samsung a Multiprovider-Modell. Om 3. Mai 2012 wurde dees Nochfoigegerät vohm Galaxy S II, dees Samsung Galaxy S III vorgstejt.
Giftweata

Giftweata ("poison words") oda vabotane Weata san negativ bsetzte Weata oda Sätze, de wo in de Aung vo oana Suachmaschin fia a Netzpresenz unpassend san.
Obszene Weata kena dazua fian, dass a Seitn vo da Suachmaschin ois "Adult" oda "Porno" eigstuft wead. Doduach bsteht de Gfoa, dass de Seitn in vaschiedanan Fuitan hänga bleibt und so vo da Suachmaschin sejtana ozoagt wead. A Giftwoat is owa jeds Woat, des wo dazua fian ko, dass de Seitn im Suachmaschinindex a schlechtare Position kriagt. Dazua ghean a Weata, deo wo da Suachmaschin zoang, dass da Inhoid ned so interessant sei ko (im Sinn vo Informationsweat), wia z. B. "Chat", "Forum" oda "Ebay".
Es gibt koa vabindliche Listn vo Giftweatan. Im Gengsotz zu de Giftweata san Stoppweata hoamlos und fian net zu ana Owestufung.
Blunzen

 
A Blunzen, Blunzn oda Bluadwuascht (dt.: Blutwurst) is a Kochwuascht aus gwiazdn Bluad, Schwartn, Fett oda Speck und weidan Zuatatn.
De Grundmassn vo da Bluadwuascht bstähd za 60–80 % aus voakochda, zakloanada Schweinsschwartn und za 20–40 % aus frischm Bluad.
De Blunzen is de ejdasde bekonnde Wuaschtsoatn iwahapts.
Im iwatrongna Sinn wead "Blunzen" aa ois Schimpfwoat fia unfeamige Weiwaleit vawendd.
A Blunzen ko aa a Boi sei ohne Luft.
Bissgurrn

Mit Bissgurrn oda Bissgurn isa streitsüchtigs Weib gmoant.
Im Middloita hod ma schlechts Ross Bissgurn gnennt. Dees Wort hod si im Laff vo da Zeit af grantige Weiwaleit iwatrogn.
Dees Wort kimmt vo "gurre", wo oidhochdeitsch Stutn ghoassn hod und vo Biss wia bissig.
Jackie Jackson

Sigmund Esco „Jackie“ Jackson (* 4. Mai 1951 z Gary, Indiana) is a US-amerikanischa Sänga und Musika. Ea is a ehemoligs Mitglied vo de Jackson Five und da ejtaste Bruada vom Michael Jackson, am vo de eafoigreichsten Pop-Musikan vo oin Zeitn.
1973 hod a sei easchts Solo-Oibum aussabrocht. Dees wor owa ned bsondas eafoigreich. Eascht 1989 hod mit "Be the One" an relativ guadn Eafoig ghobt.
Rügen

Rügen "(lat. Rugia)" is de gresste deitsche Insl. Se liegt an da Ostsee und gheat za Mecklenburg-Vorpommern.
Im Juni 2011 hod de UNESCO an Nationalpark Jasmund auf Rügen zweng sein riesign Buachnbstand mitn Status Wejdnatuaeabe auszeichnet.
Eadkund.
Rügen is da Iwarest vo grossn Plateau aus Kreidekoik, wo bis zua denischn Insl Møn af da andan Seitn vo da Ostsee greicht hod. Dees Plateau is tektonische Bewegunga entstandn, wo da Bodn vom Meer in de Heh ghobm worn. Zweng da Vawiddarung san nua no de zwoa Insln mit de charaktaristischn Kreidefejsn iwrigbliebm.
Tourismus.
Rügen gheat za de touristischn Hochbuagn vo Deitschland.
Berihmtheitn.
Berihmtheitn mit Bezug zua Insl:
Nahum (Buach)

Des Buach Nahum (hebr. נחום, "Nachum") is a Buach vom jüdischn Tanach und vom Oitn Testament in da christlichn Bibel. Des Hauptthema in diesm Buach is de Vakündigung vom Untagong vo Ninive, da Haptstod vom assyrischn Reich, wos im Joar 612 v. Kr. passiat is.
Sacharja (Buach)

Des Buach Sacharja (hebr. זְכַרְיָה, "Sacharjah"; gr. Ζαχαρίας, "Zacharias") is a Buach vom jüdischn Tanach und vom Oitn Testament in da christlichn Bibel und ghert zu den zwöif „kloana“ Prophetn (Zwöifprophetnbuach). Des Hauptthema vom Buach is da neie Templ, da noch'm End vom babylonischn Exil in Jerusalem afbaut worn is.
Maleachi (Buach)

Des Buach Maleachi (hebr.: מלאכי, "Maleachi"; gr.: "Μαλαχίας", "Malachias") is a Buach vom jüdischn Tanach und vom Oitn Testament in da christlichn Bibel und ghert zu de zwöif „kloana“ Prophetn (Zwöifprophetnbuach).
Carl Merz

Carl Merz, amtle: Carl Czell (* 30. Jenna 1906 in Kronstadt, Simbiagn; † 31. Oktober 1979 in Wean) woa a östareichischer Kabarettist und Schriftstöla.
Da Merz woa Mitglied im „Namenloses Ensemble“, wo aa da Gerhard Bronner, da Helmut Qualtinger, da Peter Wehle, da Georg Kreisler, da Michael Kehlmann u. a. dabei woan.
Mitn Stickl "„Der Herr Karl“" (gspuid vaum Qualtinger) und mit de "„Travnicek-Dialoge“", de wos a zauman mitn Qualtinger gschriem hod (gspuid vaum Qualtinger und vaum Bronner) is a in de Gschicht vaum Kabarett eigaunga.
1979 is a unheuboa eakraunkt und hod si söwa umbrocht.
Ijob (Buach)

Des Buach Ijob oda Hiob (hebr. איוב; gr. Ἰώβ) is a Buach vom jüdischn Tanach und vom Oitn Testament in da christlichn Bibel und ghert zur Weisheitsliteratua. Des Hauptthema vom Buach is des Leid. Dabei setzt si des Buach kritisch mit da Vorstellung auseinand, dass des Leid imma a Straf für de Sündn vo den Menschn is, und sogt stattdessn, dass da Sinn vom Leid a Geheimnis is, des vom menschlichn Vastond net erfasst wern ko.
Paid Inclusion

Unta Paid Inclusion wead de bezoite Aufnohm in an Suachindex vo oana Netzseitn in oana Suachmaschin oda am Webkatalog gnennt.
Links ois "Paid Inclusion" san moast ned ois Weabung kennzeichnet und ma muass dafia in da Regl an zeitobhängigen Preis zoin, z. B. a Joaresgebia. Im Undaschied dazua san Sponsorenlinks (Pay per Click, z. B. Google Adwords) moast ois Weabung z eakenna und es wead pro Klick obgrechnet.
De Kritik an da Paid Inclusion is voa oim, dass de Eagebnis vo da Suach duach ekonomische Interessn vazerrt wead.
Buach der Psalmen

Des Buach der Psalmen (hebr. תהלים, "Tehillim") is a Buach vom jüdischn Tanach und vom Oitn Testament in da christlichn Bibel. Des Buach is a Sammlung vo 150 Liada, de si mit vaschiednen Fragn vo da oittestamentlichn Theologie befassn, dorunta z. B. Dankliada, Klageliada oda Bittpsalmen.
Linktausch

A Linktausch is de Vaknipfung vo zwoa oda mearan Netzpresenzn. De beteiligtn Netzseitn wean Linkpartna gnennt.
Da Sinn vom Linktausch is de Bsuachsfrequenz vo da oagnan Netzseitn z vasteakn und de Suachmaschinoptimiarung. A Suachmaschin suacht Netzseitn noch Links ob, um festzstejn, wiavui Links auf a Seitn einegenga. Gleichzeitig wead da Linktext mit da Zuiseitn obglicha. Des Prinzip Seitn noch da Linkquantität und -qualität z checkn, nennt ma Linkpopularität.
Zwoa Oatn.
Es gibt voa oim zwoa Oatn vo Linktausch:
Zwoa Netzseitn san direkt miteinanda valinkt.
Drei oda meara Netzseitn san ringfeamig miteinanda valinkt.
A massnweisa Linktausch (Spam) hod dazua gfiat, dass de Suachmaschina drauf reagiat hom und etz nochschaugn ob a Link "reziprok" oda "nedreziprok" oglegt is. Reziproke Links san ned so vui weat wia nedreziproke. Daduach wead da Lintausch easchweat.
Aa da Linktext wead heit vui steaka beweatet. Deshoib wean a imma meara de Artikelverzeichnis zua Generiarung vo Links eigsetzt. Do wead a Link gengan Inhoid tauscht.
Bareida Festspui

De Bareida Festspui oda Richard-Wagner-Festspui san a Musi- und Theatafestival z Bareid. Es findd jeds Joa (eppa vom 25. Juli bis 28. August) im Festspuihaus afn Greanan Higl stott, wo vom Richard Wagner und vom Otto Brückwald gschoffa worn is.
Gschicht.
Da Richard Wagner hod si a Theata gwinscht, wo obseits vom Leam vo da Grosstod liegt, ohne de Kompromisse vo am Repertoirebetrieb und wo si voi da Affiarung vo seine Weake konzentriat. Duach sein Mäzen am Kini Ludwig II. und vo seina Feadarin Marie Gräfin vo Schleinitz is dea Wunsch eafit worn. De easchtn Festspui hom am 13. August 1876 ogfangt. De Uraffiarung vom komplettn "Ring des Nibelungen" is dazua gspuit worn.
Buach der Sprichwörta

Des Buach der Sprichwörta (hebr. משלי, "Mischle") is a Buach von jüdischn Tanach und vom Oitn Testament in da kristlichn Bibel.
Des Buach is a Sammlung vo Sprichweata, vo dene de meisten traditionell am Kenig Salomo zuagschriem wern.
Mecklenburg-Vorpommern

Mecklenbuag-Voapomman (dt.: Mecklenburg-Vorpommern) is a Bundesland im Noadostn vo Deitschland.
Entstondn is MV anno 1945 ois Zammschluss vo de Regiona Mecklenbuag und Voapomman. 1952 is's in da DDR in drei Beziake afteid worn. 1990 is's ois Bundesland vo Deitschland nei grindd worn.
MV is a Diafland mid a boar Higln und an Haffa Sään. Mid 14 Nationalparks hod MV meahra wia jeds ondane Bundesland.
Saarland

As Saarland is a Land im Siadwestn vo Deitschland. Im Noadn davo ligt as Land Rheinland-Pfoiz und am Sin as Franzesiche Département Moselle a da Region Lothringen und am Westn is Luxnbuag.
Zam mid Lothringen, am Groußherzogtum Luxemburg, am deitschn Land Rheinland-Pfalz und da belgischn Region Wallonien beid as Saarland d Groußregion Saar-Lor-Lux.
Saggsn-Anhalt

Saggsn-Anhalt (dt.: Sachsen-Anhalt) is a Land in Deitschland. D Landeshaptstod is Magdebuag. Ogrenznde Lända san: Niedersachsen, Brandnbuag, Saggsn und Thüringen.
Geografie.
Im Noadn wead Saggsn-Anhalt vo om Flochland brägd. In da dinn bsiedldn Oidmark bfindn se oide Hansestadt wia Soizwedl, Gardelegen, Stendal und Tangermünde. An Iwagong vo de Oidmark za de Region Elbe-Börde-Hoad mid da fruchtboan, woidoarma Magdebuaga Börde buidn de Colbitz-Letzlinga Hoad und da Drömling. In da Magdebuaga Börde lieng de Städt: Haldenslem, Oscherslem (Bode), Wanzlem-Börde, Schönebeck (Elbe), Ascherslem sowia Magdebuag, vo dem de Region iahn Nam obleitd.
Diafnvalinkung

Unta Diafnvalinkung (deep linking oda deep link) vasteht ma a Vaknipfung im Internetz, de wo auf a Untaseitn, a Datei, an oanzlnan Artikl oda direkt auf a offans Vazeichnis vaweist. Im Untaschied dazua moant a Owaflächnvalinkung ("surface linking oda "surface link) de Vaknipfung mit da Hoamseitn bzw. Hauptseitn vo da Netzpresenz.
De Diafnvalinkung is rechtlich umstrittn, wei beispuisweis duach Hotlinking oanzlne Fotos oda Netzinhoite aussaglest wean kenna, ohne dass a Hiweis aufn Kontext gmocht wead. Bei Netzseitn de wo mit Frames aufbaut san, ko des gonze Design, de Navi, s Impressum und da Copyright-Hiweis duach de Diafnvalinkung vaschwindn. Des ko ma zwoa duach Javascript umgeh, des wead owa oft vanochlässigt.
Duach Session-IDs ko ma Hotlinking untabindn.
Da Bundesgerichtshof hod de Diafnvalinkung grundsätzlich fia zualässi eakleat. Des Umgeh vo Moßnohma zua Zuagriffsbeschränkung, wia z. B. Session-IDs, wead owa ois Urhebarechtsvaletzung gweatet.
Schleswig-Holstein

Schleswig-Holstein is as neadlichste Land vo da Bundesrepublik Deitschland und wiad ois as Land zwischn de Meeare, Nordsee und Ostsee bezeichnt. D Landeshaptstod is Kiel seit da Grindung vom Land am 23. August anno 1946. Noch am Saarland is Schleswig-Holstein as zwoatgleanste Flächnland. Am Noadn grenzts mid da Bundesgrenz a dänische Region Syddanmark, am Sidn a d Lända Hamburg und Niedersachsen sowia am Siidostn an Mecklenburg-Vorpommern.
Eadkunde.
Geografisch stejd Schleswig-Holstein an siadlichn Obschluss vo da Hoibinsl "Jütland" und an neadlichn Tei vo da Noaddeitschn Diafebene do. Es is eihgschlossn zwischn da Noadsee im Westn, da Ostsee und vo Mecklenburg-Vorpommern im Ostn, Hamburg und Niedersachsen im Sidn und Dänemark im Noadn. D Kistn vom Land hod an Ontei vo 3,2 % vo da ganzn eiropäischn Gstodlinie. A da Stod "Nortorf" ligt da geografische Middlpunkt vo Schleswig-Holstein.
Historisch bstehd Schleswig-Holstein aus de Herzogtima Schleswig und Holstein, aus da Hansestod Lübeck und am ehemolign Herzogtum Lauenburg; d Grenz zwischn de Landestei Schleswig und Holstein wiad duach d Fliss "Eider" und "Levensau" (a wengal neadle vo Kiel) makiad, se hod bis anno 1806 bzw. 1864 (deitsch-dänischa Kriag) a d Noadgrenz vom Heilign Remischen Reich bzw. vom "Deitschn Bund" beidt. Wia oba donn aus de Herzogtüma Schleswig und Holstein a breissische Provinz gmocht worn is, is donn anno 1876 as Herzogtum Lauenburg ois Landkroas ogliedad worn. Om Rohma vo arana Gebietsarrondiarung (Groß-Hamburg-Gesetz) hand anno 1937 as bis dohi oldenburgische ehemolige Fiaschtbistum "Eutin", d Hansestod Lübeck und d voamois Hamburga Exklavn "Geesthacht", "Großhansdorf" und "Schmalenbeck" zu Schleswig-Holstein dazua kemma. Dafia hand de holsteinischn Städt "Altona" (de wo bis do d greßte Stod vom Land woa) und "Wandsbek" und oi Landgmoan, drunda "Blankenese", an Hamburg ganga.
Londschoft.
D Londschoft vo Schleswig-Holsteins gliadad se vo West af Ost a d "Marsch", d houe und d niadane "Geest" und as Schleswig-Holsteinische Higllond (aa Estlichs Higllond gnennd). De Londschoft und aa de Geest hand a da letztn Eiszeit ois Endmoränenlondschoft entstondn. Weida estli ligt d Insl "Fehmarn" de wo a zum Bundesland ghead und wo aa a da letztn Eiszeit entstondn is, oba ois Grundmoränenlondschoft. Da gresste Fluss vom Land is d Eider, d hechste Eahebung da "Bungsberg" (168 m).
D Westgstod is duach as Wattnmeer prägt, obwoi am Noadn (Nordfriesland) nem de "Noadfriesischn Insln" an Haufa Halligen voaglogad hand, wo de Hoibinsl "Eiderstedt" ins Meear hineirogt. D Londschoftsnama vo da "Wiedingharde" und vo da "Bökingharde" hand heid nu ois Bezeichnung vo Ämta dahoitn. Sidli davo und scho a wengal a da Geest ligt d "Nordergoesharde", d "Südergoesharde" is a reine Geestlondschoft. Zua dera Londschoft vo de Insln und Halligen ghead a d Insl Helgoland.
Vaonstoidunga.
"Schau aa" Tourismus in Schleswig-Holstein
Eahrnbiaga.
Fimf Persona hand Eahrnbiaga vo Schleswig-Holstein won:
"Schau aa" Liste der Ehrenbürger Schleswig-Holsteins, Liste der Persönlichkeiten (Schleswig-Holstein)
Kohelet (Buach)

Des Buach Kohelet (hebr.: קֹהֶלֶת, "Qohelet", gr.: "Ἐκκλησιαστής", "Ekklesiastes") is a Buach vom jüdischn Tanach und vom Oitn Testament in da christlichn Bibel. Des Buach is etwa in da Mittn vom 3. Jahrhundat v. Kr. gschriem worn, und do is aa scho a Einfluss vo da griachischn Bildung und Lebnsweise zu erkenna.
Buach der Weisheit

Des Buach der Weisheit oda Weisheit Salomos (gr. Σοφία Σαλωμῶνος, "Sophia Salomonos") is a Buach im Oitn Testament in da Bibel. Des Buach is wahrscheinlich vo am Judn gschriem worn, der in Alexandria in der Diaspora glebt hot. De Zeit vo der Abfassung wird zwischn 80 und 30 v. Kr. gschätzt, und somit is des Buach der Weisheit des jüngste Buach im Oitn Testament.
Boda

A Boda (oda: Friser; a da Schweiz und a da Deutschschweiz Coiffeur, Coiffeuse) is a Fachmo fia d Pflege vo de Hoa am Kopf und fia as Gstoitn vo da Frisua. Da Beruf hod se in Deitschland ausm middloidalichn Beruf vom Barbier entwickld. Es gibt oba an undaschied zwischn dem modeana Boda und dem oidn Bodahandwerk.
Bezeichnungan.
In Deitschland is d offizielle Bezeichnung vo dem Beruf Friseur und kimmd ausm Franzesischn wos oba seiba nimma heagnumma wiad. In Bayern sogt ma a obara Boda. A weibliche Foam vo dera Berufsbezeichnung gibts wia bei de mehran Berufe fias boarische ned wiagle, ma sogt eimfach Friser oda Boda zu ana Friseurin.
Aufgom.
Da modeane Boda Oabat in seim Salon oda ea bsuacht d Kundschaft dahoamd. Se deand d Kundschaft fia d Gstoitung vo eanana Frisua beratn und Vakaufand Hoapflegeprodukte. Aussadem deands nu:
Bis a d Mitt vom 20. Joahundat hamd d Boda oba a nu andane Aufgom, wia as Zentreissn und andane sochan wo Heidzdog da Dokta duad, gmocht.
Öffnungszeitn.
Da Mondog ist traditionej da Ruhedog vo de Boda und oiwei nu recht vabreid. A Haufa Boda hamd am Samsda offad und wengam Mondog wo zua is dann zwoa zamhängade freide Dog. Heidzdog gibts oba a oi Boda de oi sechs Weakdog offad hamd, obara oi de wos ganz andane Öffnungszeitn hamd.
Schutzpatron.
D Schutzpatronin vo de Boda is d Heilige und Jüngerin vom Jesus, d Maria Magdalena. Andane Schutzpatrona hand obara d Heilign Cosmas und Damian, wega eanam Arztberuf und da historischn Vabundnheit davo zum Bodahandwerk.
Sunstigs.
Jeds Jea am Meaz findn d Top Hair International Trend &amp; Fashion Days (Messe Düsseldorf - grod fia Fachbsuacha) statt und geidn ois europäische Leitmess fia de Braschn.
Ludwig von Mussinan

Da Ludwig Mussinan, seit 1870 Ritter von Mussinan (* 5. Feba 1826 z Bong, Bayern; † 24. Mai 1908) wara Generalleutnant bei da Boarischn Armee und Ehrenbiaga vo seina Gebuatsstod.
Lem.
Mid 19 Jea is da Ludwig Mussinan Anno 1845 ois Freiwilliga as "1. Königlich Bayerische Feldartillerie-Regiment "Prinzregent Luitpold"" z Minga eidren. Fia sei tapfas Vahoitn a da Schlacht vo Sedan am 1. September Anno 1870 am Deitsch-Französischn Griag isa mim "Militär-Max-Joseph-Ordn" auzeichned woan, mid dem dann a d Nobilitierung vabundn woa und hod duach des den ned vaerblichn Titl "Ritter von" griagt.
Wiara da Oberst und Kommandeur vom "4. Feldartillerie-Regiment "König"" z Augschbuag (1874 bis 1882) wa, hod eam sei Stabsdrombeda, da Carl Karl an "Mussinan-Marsch" gwidmet. Des is dann a am Karl sei bekannteste Marschkomposition won und is unda andam a da Kommandomarsch vom z Bong a da "Graf-Aswin-Kasern" stationiadn Sanitätskommando IV. Vo Anno 1882 bis 1889 woa da Ludwig von Mussinan a da Kommandeur vo da "1. Königlich Bayerischen Feldartillerie-Brigade"; as Kommando wa z Minga.
Schlacht von Sedan

D Schlacht vo Sedan hod am 1. September Anno 1870 stattgfundn und wa d Entscheidungsschlacht vom Deitsch-Französischn Griag, weis an Ausgang duach den Sieg vo de Breissn und eanane Vabindtn entschien hod. D Französischn Truppn hamd kabiduliad und eana Kaiser da Napoleon III. is gfanga gnumma won.
D Strateigsche Log im August 1870.
A de easchtn Wochan vom Deitsch-Französischen Griag hamds de drei deitschn Armeen gschafft, dass d französischn Truppn a de Schlachtn vo Spichern, Weißenburg und Wörth oazein zschlong ham und weid noch Frankreich eidrunga hand. D Dritte Armee vom Kronprinzn hods dawei gschafft as vastärkteI. Korps undam Marschall Mac-Mahon aum Elsass zum vadreim und zum weidan Rückzug vo Wörth iba Nancy bis Châlons-en-Champagne zum zwinga. Ab da Mittn vom August hand dann da Kampf genga d Hauptgruppn vo da Französischn Rheinarmee und da Eischliaßung vo Metz im Blickpunkt gstandn, de wos dann mid de Schlachtn vo Mars-la-Tour und Gravelotte glunga hand.
Ohne dera Bedrohung duach de iba 180.000 Leid stoake Armee hod se dann de deutsche Kriegsleitung undam Moltke dann aufn Kampf mid da Châlon-Armee konzendrian kinna. De wo aus am Rest vom I. Korps, vom V. Korps, Teile vom VII. Korps und aus im Lager von Châlon zammzongne Einheiten (XII. Korps).
Klageliada

De Klageliada san a Buach vom jüdischn Tanach und vom Oitn Testament in da christlichn Bibel. Traditionell is da Prophet Jeremia ois Verfassa gseng worn. Des Buach is a Sammlung vo fünf Klageliadan, de noch dem Untagong vo Juda und da Zastörung vom Templ in Jerusalem (586 v. Kr.) entstondn san.
Boong

Boong (amtle: Bogen) is a Stod im nidaboarischen Landkroas Straubing-Boong. Bis 1972 woa Boong Kroasstod van Landkroas Boong.
Geographie.
Boong ligt in da Region Doana-Woid on da Doana, am Bongboch und untahoib vom Boarischn Woid.
Es gibt foigende Gemarkunga: Boong, Bongberg, Deganboch, Obaalteich, Pfelling, Furth.
Eihwohnaentwicklung.
Afm Gebiet vo da Gmoa san 1970 8623, 1987 8199, 2000 10.157, 2014 9781, 2015 9771 und im Joar 2017 10.044 Eihwohna zehjd worn.
Politik.
Burgamoasta is de Probst Andrea (CSU). 2021 is'a Nochfoiga vom Schedlbauer Franz (CSU) und 2008 widagwejt worn.
Vo de 24 Stadträd gehearn 11 da CSU und 5 da FDP/Freie Wähler o. De SPD stejt 3 Räd wia ra de Bürgerinitiative Bogen (BI). De Freie Christliche Wählergruppe (FCW) hot 2 Vertreta im Stodrod.
De Steiainama vo da Gmoa hom im Joor 1999 umgrechnet 4.785.000 € bedrong. Davo warn de Gewerbesteiaeinnama (netto) umgrechnet 1.370.000 €.
Daniel (Buach)

Des Buach Daniel is a Buach vom jüdischn Tanach und vom Oitn Testament in da christlichn Bibel. Des Buach hat a lange Entstehungsgschicht, und besteht aus hebräischn, aramäischn und griachischn Teiln. De griachischn Teile warn eingtlich eingnständige Texte, de eascht späta ins Buach eigfügt worn san.
Obadja (Buach)

Des Buach Obadja is a Buach vom jüdischn Tanach und vom Oitn Testament in da christlichn Bibel. Des Buach besteht aus oam oanzign Kapitl mit nur 21 Versn und is damit da kirzeste Text im Zwöifprophetnbuach. Des Hauptthema vom Buach is des Gericht üba Edom.
Habakuk (Buach)

Des Buach Habakuk is a Buach vom jüdischn Tanach und vom Oitn Testament in da christlichn Bibel und ghert zum Zwöifprophetnbuach. Wohrscheinlich is des Buach im Zeitraum zwischn den 5. und 6. Jahrhundatn v. Kr. gschriem worn. Vom Prophetn Habakuk selba is oba sunst nix bekannt.
Şalom

Şalom (hebräisch: , "Friedn") is a tiakisch- und (davon a Seite) ladinosprochige jidische Wochenzeidung, de wos in Istanbul eascheint und si voa oim an Tiakische Judn richt. De Zeidung is vom tiakisch-jüdischn Journalistn Avram Leyon in 1947 grindt wuan und is laizistisch ausgrichtet. De Easchtausgob is am 29. Oktoba 1947 easchienan. 5.000 Exemplaa wean deazeid pro Wocha vakafft. Da Yakup Barokas is da Chefredakteir.
Haggai (Buach)

Des Buach Haggai is a Buach vom jüdischn Tanach und vom Oitn Testament in da christlichn Bibel und ghert zum Zwöifprophetnbuach. Des Hauptthema vom Buach is da Wiederafbau vom Templ in Jerusalem noch'm Rückkehr aus'm babylonischn Exil.
Zwöifprophetnbuach

Des Zwöifprophetnbuach is a Teil vom jüdischn Tanach und vom Oitn Testament in da christlichn Bibel. Dabei handlt es si um a Sammlung vo zwöif kloanare Schriftn, weshoib de manchmoi aa ois de kloana Prophetn bezeichnet wern.
Inhoit.
Des Zwöifprophetnbuach besteht aus de foigendn Biacha:
Evangelium noch Matthäus

Des Evangelium noch Matthäus oda Matthäusevangelium is oans vo de vier kanonisiatn Evangelien im Neia Testament in da christlichn Bibel. Noch oita Kirchntradition soll Matthäus a Evangelium af Hebräisch gschriem ham, oba des is net nochgwiesn; de erhoitenen Texte san ausschliaßlich af Griachisch.
Entstehung.
Des Matthäusevangelium is um des Jahr 80 n. Chr. gschriem worn und hot u. a. des Markusevangelium ois Vorlage benutzt.
Evangelium noch Markus

Des Evangelium noch Markus oda Markusevangelium is oans vo de vier kanonisiatn Evangelien im Neia Testament in da christlichn Bibel.
Entstehung.
Des Markusevangelium is um 70 n. Chr. entstondn und is damit des ejteste Evangelium. Es is af Griachisch gschriem worn, wohrscheinlich für hauptsächlich heidnchristliche Lesa gedacht.
Evangelium noch Lukas

Des Evangelium noch Lukas oda Lukasevangelium is oans vo de vier kanonisiatn Evangelien im Neia Testament in da christlichn Bibel. Da Verfassa, da traditionell ois a Begleita vo Paulus gseng worn is, hot aa de Apostlgschicht gschriem. Des Lukasevangelium is wohl im Zeitraum zwischn 80 und 90 n. Kr. entstondn.
Evangelium noch Johannes

As Evangelium noch Johannes oda Johannesevangelium is oans vo de vier kanonisiatn Evangelien im Neia Testament in da christlichn Bibel. Noch da oitkirchlichn Tradition is da Vafossa vom Evangelium da Apostl Johannes, oba wiakle is des Evangelium eascht am End vom 1. Joarhundat fertigschriem worn. Es untascheidt si stoark vo de drei andan Evangelien und präsentiat z. T. aa ganz oagne Motive.